== Tjeneste ved hoffet ==
Kort efter at [[Regeringsforandringen 14. april 1784|regeringsforandringen]] af 1784 på ny havde hævet prins Carl til magt og indflydelse, var kanalarbejdet fuldført, og [[1785]] blev Wegener ansat som chef for Landkadetkompagniet, i hvilken stilling han forblev resten af sit liv. Han fik [[1787]] rang som [[excellence]], [[1789]] reserveret [[generalløjtnant]]s anciennitet og blev året efter dekoreret med det hvide bånd. Wegener nåede altså højt op på den militære rangstige, men lige så lidt som han var uddannet til soldat, gjorde han nogensinde tjeneste som sådan. De talrige og til dels betydningsfulde opgaver, som i årenes løb blev stillede ham ved siden af hans egentlige embedsgerning, vedrørte heller ikke [[Hæren]]. Medens han var hofintendant, blev han medlem af overbygningsdirektionen (1771) og af [[Det Kongelige Teater|teaterdirektionen]] ([[1772]]) – hvor han i striden mellem [[A.G. Carstens]] og [[Georg Ludwig von Köller-Banner|Köller-Banner]] var førstnævnte en trofast og betydningsfuld støtte. [[1773]] trådte han ind i en kommission til en omordning af enkekassevæsenet. At han, da han [[1785]] vendte tilbage til København, blev medlem af den derværende kanalkommission, var jo kun selvfølgeligt; 1787 blev han medlem af en kommission, der skulle gøre forslag til en omdannelse af [[Sorø Akademi]], [[1789]] [[deputeret]] i [[Admiralitets- og Kommissariatskollegiet]]; og endelig blev han [[1791]] beordret til at overtage den del af [[Hofmarskallatet|hofmarskallatsforretningerne]], som angik personalet, økonomien og slotstilsynet, hvortil føjedes bestyrelsen af [[Det Kongelige Kapel|Det kongelige Kapel]] og af [[Den Kongelige Mønt- og Medaillesamling|Mønt- og Medaillesamlingen]].
Personbillede_savnes Historie Erhvervsliv Foreninger Organisationer